Official Journal L 176 , 15/07/2000 P. 0027 - 0033



NARIADENIE KOMISIE (ES) č. 1552/2000 zo 14. júla 2000, ktorým sa mení a dopĺňa nariadenie (ES) č. 1547/1999, týkajúce sa kontrolných postupov, ktoré sa majú uplatňovať na zásielky určitých druhov odpadu do Estónska, Hongkongu, Maďarska, Indonézie, Litvy, San Marína a Thajska (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva[1], naposledy zmenené a doplnené rozhodnutím Komisie 1999/816/ES[2], a najmä jeho článok 17, odsek 3 keďže: (1) V januári Európska Komisia poslala "verbálnu nótu" všetkým krajinám, ktoré nie sú členmi OECD (a navyše aj Maďarsku a Poľsku, ktoré dosiaľ neuplatňujú rozhodnutie OECD C(92)39, konečné znenie). Účel tejto "verbálnej nóty" bol trojaký: i) informovať tieto krajiny o nových predpisoch spoločenstva; ii) požiadať o potvrdenie svojich stanovísk, uvedených v prílohách k obom nariadeniam; a iii) získať odpoveď od tých krajín, ktoré neodpovedali v roku 1994. (2) Spomedzi krajín, ktoré odpovedali, ďalej uvedené krajiny oznámili Komisii, že dovoz niektorých odpadov uvedených v prílohe II k nariadeniu (EHS) č. 259/93 sa prijíma buď bez akéhokoľvek kontrolného postupu, alebo podlieha kontrole podľa kontrolného postupu, ktorý sa uplatňuje na prílohy III a IV k uvedenému nariadeniu, takto: 1. Estónsko (odpoveď z 10. februára 2000), 2. Hongkong (odpoveď z 25. februára 2000), 3. Maďarsko (odpoveď z 9. februára 2000), 4. Indonézia (odpoveď z 15. februára 2000 a ďalšie podrobnosti doplnené 14. apríla 2000), 5. Litva (odpoveď z 15. februára 2000), 6. San Maríno (odpoveď zo 14. februára 2000), 7. Thajsko (odpoveď zo 17. februára 2000). (3) Oficiálna žiadosť týchto krajín bola 26. apríla 2000, v súlade s článkom 17 odsek 3 nariadenia (EHS) č. 259/93, oznámená výboru ustanovenému podľa článku 18 smernice Rady 75/442/EHS z 15. júla 1975 o odpadoch[3], naposledy zmenenej rozhodnutím Komisie 96/350/ES[4]. (4) V záujme zohľadnenia novej situácie v týchto krajinách je potrebné zmeniť a doplniť nariadenie Komisie (ES) č. 1547/1999 z 12. júla 1999, naposledy zmenené a doplnené nariadením Komisie (ES) č. 1208/20004 určujúce kontrolné postupy podľa nariadenia Rady (EHS) č. 259/93, ktoré sa majú uplatňovať pri zásielkách určitých druhov odpadov do určitých štátov, na ktoré sa nevzťahuje rozhodnutie OECD C(92)39 v konečnom znení[5], PRIJALA TOTO NARIADENIE: Článok 1 Príloha A k nariadeniu (ES) č. 1547/1999 sa mení a dopĺňa takto: (1) V texte týkajúcom sa MAĎARSKA sa vypúšťajú slová " s výnimkou tých, ktoré sú uvedené v prílohe B ". (2) Celý text týkajúci sa INDONÉZIE sa vypúšťa. (3) Medzi texty týkajúce sa JAMAJKY a MACAA sa vkladá tento text: "LITVA 1. Všetky druhy v oddieli GB ("Odpady s obsahom kovov vznikajúce pri tavení, vytavovaní a zušľachťovaní kovov"). 2. Všetky druhy v oddieli GC ("Ostatné odpady obsahujúce kovy"). 3. Všetky druhy v oddieli GD ("Odpady vznikajúce pri ťažbe: tieto odpady musia byť v nedisperznej forme"). 4. Všetky druhy v oddieli GF ("Keramický odpad v nedisperznej forme"). 5. Všetky druhy v oddieli GG ("Ostatné odpady obsahujúce najmä anorganické zložky, ktoré môžu obsahovať kovy a organické materiály"). 6. V oddieli GH ("Tuhé odpady z plastov") Odpad, odrezky a šrot z plastov: GH 012 ex 3915 20 - Polyméry styrénu GH 013 ex 3915 30 - Polyméry vinylchloridu GH 014 ex 3915 90 - Kopolymér akrylonitrilu - Kopolyméru butadiénu - Kopolyméru styrénu - Polyamidy - Polybutyléntereftaláty - Polykarbonáty - Polyfenylénsulfidy - Akrylové polyméry - Parafíny (C10-C13) [6] - Polyuretán (neobsahujúci chlorofluorované uhlíkaté zlúčeniny) - Polysiloxány (silikóny) - Polymetylmetakrylát - Polyvinilalkohol - Polyvinylbutyral - Polyvinylacetát - Polyméry fluóretylénu (teflón, PTFE) GH 015 ex 3915 90 - Živice alebo produkty kondenzácie, napr.: - močovinovoformaldehydové živice - fenolformaldehydové živice - melamínformaldehydové živice - epoxidové živice - alkydové živice - polyamidy. 7. V oddieli GI ("Papier, lepenka a odpady z papierových výrobkov"). GI 014 4707 90 Iné vrátane týchto: 1. Laminovaná lepenka 2. Netriedený odpad a výmety 8. Všetky druhy v oddieli GJ ("Textilný odpad"). 9. Všetky druhy v oddieli GK ("Odpad z gumy"). 10. Všetky druhy v oddieli GM ("Odpady vznikajúce v poľnohospodárstve a potravinárskom priemysle"). 11. Všetky druhy v oddieli GN ("Odpady z odsrsťovania a činenia koží a z použitia koží"). 12. Všetky druhy v oddieli GO ("Ostatné odpady obsahujúce najmä organické zložky, ktoré môžu obsahovať kovy a anorganické materiály"). (4) Medzi texty týkajúce sa POĽSKA a SINGAPURU sa vkladá tento text: "SAN MARÍNO 1. V oddieli GC ("Ostatné odpady obsahujúce kovy") "GC 030 ex 8908 00 Plavidlá a iné plávajúce zariadenia určené na demontáž, riadne zbavené nákladu a ostatných materiálov pochádzajúcich z prevádzky plavidla, ktoré možno označiť za nebezpečné látky alebo odpady GC 040 Vraky motorových vozidiel, zbavené kvapalín 2. V odseku GG ("Ostatné odpady obsahujúce najmä anorganické zložky, ktoré môžu obsahovať kovy a organické materiály"). "GG 030 ex 2621 Popol a škvára z kúrenísk elektrární spaľujúcich uhlie GG 040 ex 2621 Popolček z elektrární spaľujúcich uhlie. 3. V oddieli GK ("Odpad z gumy"). GK 020 4012 20 Odpadové pneumatiky. 4. V oddieli GO ("Ostatné odpady obsahujúce najmä organické zložky, ktoré môžu obsahovať kovy a anorganické materiály"). GO 030 Deaktivované mycélium húb z výroby penicilínu určené na použite ako krmivo." (5) Text týkajúci sa THAJSKA sa mení takto: 1. V oddieli GA sa vypúšťajú tieto druhy odpadu: GA 150 7802 olovený odpad a šrot GA 240 ex 8107 10 kadmiový odpad a šrot GA 300 ex 8112 20 chrómový odpad a šrot. 2. V oddieli GG sa vypúšťa tento druh odpadu: GG 040 ex 2621 popolček z uhoľných tepelných elektrární. 3. Oddiel GH ("Tuhé odpady z plastov") sa vypúšťa. Článok 2 Príloha B k nariadeniu (ES) č. 1547/1999 sa mení a dopĺňa takto: (1) Celý text týkajúci sa ESTÓNSKA sa vypúšťa. (2) Celý text týkajúci sa MAĎARSKA sa vypúšťa. (3) Medzi texty týkajúce sa GUINEI-BISSAU a INDIE sa vkladá tento text: "HONGKONG 1. V oddieli GA ("Kovový a zliatinový odpad v kovovej, nedisperznej forme") GA 200 ex 8103 10 tantalový odpad a šrot 2. V oddieli GC ("Ostatné odpady obsahujúce kovy") GC 060 Odpadové katalyzátory obsahujúce: - kovy skupiny platiny: ruténium, ródium, paládium, osmium, irídium, platina - lantanidy (kovy vzácnych zemín) lantán, prazeodým, samárium, gadolínium, dysprózium, erbium, yterbium, cér, neodým, európium, terbium, holmium, túlium, lutécium. Tieto odpady z kovov a kovových zliatin v kovovej disperznej forme: GC 090 Molybdén GC 100 Volfrám GC 110 Tantal GC 120 Titán GC 130 Niób GC 140 Rénium GC 150 Zlato GC 160 Platina (pojem "platina" zahrnuje platinu, irídium, osmium, paládium, ródium a ruténium) GC 170 Iné drahé kovy, napr. striebro Poznámka: Ortuť je výslovne vylúčená ako znečisťujúca látky týchto kovov alebo ich zliatin, alebo amalgámov. 3. V oddieli GG ("Ostatné odpady obsahujúce najmä anorganické zložky, ktoré môžu obsahovať kovy a organické materiály") GG 160 Bituminózne materiály (odpadový asfalt) zo stavby a údržby ciest, neobsahujúce decht. 4. V oddieli GJ ("Textilný odpad"): GJ 140 ex 6310 Odpadové textilné podlahové krytiny, koberce. 5. V oddieli GM ("Odpady vznikajúce v poľnohospodárstve a potravinárskom priemysle"). GM 140 ex 1500 Odpadové jedlé tuky a oleje živočíšneho a rastlinného pôvodu (napr. fritovacie oleje)." (4) V texte týkajúcom sa INDONÉZIE sa slová"s výnimkou tých, ktoré sú uvedené v prílohe A alebo v prílohe D " nahrádzajú slovami "s výnimkou tých, ktoré sú uvedené v prílohe D". (5) Text týkajúci sa LITVY sa mení takto: 1. Tieto oddiely sa vypúšťajú: GC ("Ostatné odpady obsahujúce kovy") GD ("Odpady vznikajúce pri ťažbe: tieto odpady musia byť v nedisperznej forme") GG ("Ostatné odpady obsahujúce najmä anorganické zložky, ktoré môžu obsahovať kovy a organické materiály") GK ("Odpad z gumy") GO ("Ostatné odpady obsahujúce najmä organické zložky, ktoré môžu obsahovať kovy a anorganické materiály") 2. Oddiel GH ("Tuhé odpady z plastov") sa nahrádza týmto textom: "2. Všetky druhy v oddieli GH ("Tuhé odpady z plastov") okrem všetkých tuhých odpadov z plastov uvedených v prílohe A: GH 011 ex 3915 10 Polyméry etylénu." (6) Medzi texty týkajúce sa SLOVENSKA a TOGA sa vkladá tento text: "THAJSKO 1. V oddieli GA ("Kovový a zliatinový odpad v kovovej, nedisperznej forme") Odpad a šrot z neželezných kovov a ich zliatin: GA 150 7802 00 olovený odpad a šrot GA 240 ex 8107 10 kadmiový odpad a šrot GA 300 ex 8112 20 chrómový odpad a šrot. 2. V odseku GG ("Ostatné odpady obsahujúce najmä anorganické zložky, ktoré môžu obsahovať kovy a organické materiály") GG 040 ex 2621 popolček z uhoľných tepelných elektrární 3. Všetky druhy v oddieli GH ("Tuhé odpady z plastov") 4. V oddieli GN ("Odpady z odsrsťovania a činenia koží a z použitia koží"). GK 040 ex 4110 00 Postružiny a iný odpad z kože alebo zo zmesnej kože, nevhodný na výrobu koženého tovaru, s výnimkou kožiarskych kalov." Článok 3 Príloha D k nariadeniu (ES) č. 1547/1999 sa mení a dopĺňa takto: (1) V texte týkajúcom sa ESTÓNSKA sa vypúšťajú slová "s výnimkoutých, ktoré sú uvedené v prílohe B". (2) V texte týkajúcom sa HONGKONGU sa slová "Všetky druhy odpadov uvedené v prílohe II" nahrádzajú slovami "Všetky druhy odpadov uvedené v prílohe II s výnimkou tých, ktoré sú uvedené v prílohe B". (3) Text týkajúci sa INDONÉZIE sa nahrádza týmto textom: "1. V oddieli GA ("Kovový a zliatinový odpad v kovovej, nedisperznej forme") a) Tento odpad a šrot z drahých kovov a ich zliatin: GA 010 ex 7112 10 - zo zlata GA 020 - z platiny (pojem "platina" zahrnuje platinu, irídium, osmium, paládium, ródium a ruténium). b) Odpad a šrot z neželezných kovov a ich zliatin: GA 120 7404 00 Odpad a šrot z medi GA 130 7503 00 Odpad a šrot z niklu GA 140 7602 00 Odpad a šrot z hliníka GA 160 7902 00 Odpad a šrot zo zinku GA 170 8002 10 Odpad a šrot z cínu GA 180 ex 8101 91 Odpad a šrot z volfrámu GA 190 ex 8102 91 Odpad a šrot z molybdénu GA 200 ex 8103 10 Odpad a šrot z tantalu GA 210 8104 20 Odpad a šrot z magnézia (okrem odpadu, ktorý patrí do AA 190) GA 220 ex 8105 10 Odpad a šrot z kobaltu GA 230 ex 8106 00 Odpad a šrot z bizmutu GA 240 ex 8107 10 Odpad a šrot z kadmia GA 250 ex 8108 10 Odpad a šrot z titánu GA 260 ex 8109 10 Odpad a šrot zo zirkónu GA 270 ex 7110 00 Odpad a šrot z antimónu GA 280 ex 8111 00 Odpad a šrot z mangánu GA 290 ex 8112 11 Odpad a šrot z berýlia GA 300 ex 8112 20 Odpad a šrot z chrómu GA 310 ex 8112 30 Odpad a šrot z germánia GA 320 ex 8112 40 Odpad a šrot z vanádu GA 430 7204 Železný alebo oceľový šrot. 2. V oddieli GC ("Ostatné odpady obsahujúce kovy") GC 030 ex 8908 00 Plavidlá a iné plávajúce zariadenia určené na demontáž, riadne zbavené nákladu a ostatných materiálov pochádzajúcich z prevádzky plavidla, ktoré možno označiť za nebezpečné látky alebo odpady. 3. V oddieli GE ("Odpad zo skla v nedisperznej forme") GE 010 ex 7001 00 drvené sklo a sklené črepy okrem skla z obrazoviek a ostatného aktivovaného skla. 4. V oddieli GF ("Keramický odpad v nedisperznej forme") GF 020 ex 8113 00 cementový odpad a črepy (kovokeramické súčiastky). 5. Všetky druhy v oddieli GI ("Papier, lepenka a odpady z papierových výrobkov"). 6. V oddieli GJ ("Textilný odpad") GJ 010 5003 Odpad z hodvábu (vrátane zámotkov nevhodných na zmotávanie, odpad z priadze a mykanej priadze) GJ 011 5003 10 - nemykaný alebo nečesaný GJ 012 5003 90 - iný GJ 020 5103 Odpad z vlny alebo jemnej, alebo hrubej zvieracej srsti, vrátane odpadu z priadze okrem odpadu z mykanej priadze GJ 012 5103 10 - Výčesky vlny alebo jemnej zvieracej srsti GJ 022 5103 20 - Iný odpad z vlny alebo jemnej zvieracej srsti GJ 023 5103 30 - Odpad z hrubej zvieracej srsti GJ 030 5202 Odpad z bavlny (vrátane odpadu z priadze a mykanej priadze) GJ 031 5202 10 - Odpad z priadze (vrátane odpadu z nití) GJ 032 5202 91 - Odpad z mykanej priadze GJ 033 5202 99 - Iný GJ 040 5301 30 ľanová kúdeľ a odpad z ľanu GJ 050 ex 5302 90 Kúdeľ a odpad z pravej konopy (Cannabis sativa L.), vrátane odpadu z priadze a mykanej priadze GJ 060 ex 5303 90 Kúdeľ a odpad z jutových a iných textilných lykových vlákien (vrátane odpadu z priadze a mykanej priadze) okrem ľanu, pravej konopy a ramie GJ 070 ex 5304 90 Kúdeľ a odpad z juty a iných textilných vlákien rastlín rodu Agave, vrátane odpadu z priadze a mykanej priadze GJ 080 ex 5305 19 Kúdeľ, výčesky a odpad z kokosu, vrátane odpadu z priadze a mykanej priadze GJ 090 ex 5305 29 Kúdeľ, výčesky a odpad z abaky (manilská konopa alebo Musa textilis Nee), vrátane odpadu z priadze a mykanej priadze GJ 100 ex 5305 99 Kúdeľ, výčesky a odpad z ramie a iných rastlinných textilných vlákien inde nešpecifikovaných alebo nezahrnutých vrátane odpadu z priadze a mykanej priadze GJ 132 ex 6310 90 - Iný. 7. V oddieli GK ("Odpad z gumy"). GK 020 4012 20 Odpadové pneumatiky." (4) V texte týkajúcom sa LITVY sa slová "Všetky druhy uvedené v prílohe II s výnimkou tých, ktoré sú uvedené v prílohe B", nahrádzajú slovami "Všetky druhy uvedené v prílohe II s výnimkoutých, ktoré sú uvedené v príloha A alebo B". (5) V texte týkajúcom sa SAN MARÍNA sa slová "Všetky druhy odpadov uvedené v prílohe II" nahrádzajú slovami "Všetky druhy odpadov uvedené v prílohe II s výnimkou tých, ktoré sú uvedené v prílohe A". (6) V texte týkajúcom sa THAJSKA sa slová "Všetky druhy uvedené v prílohe II s výnimkoutých, ktoré sú uvedené v prílohe A" nahrádzajú slovami "Všetky druhy uvedené v prílohe II s výnimkoutých, ktoré sú uvedené v prílohe A alebo B". Článok 4 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. júla 2000 Za Komisiu Pascal LAMY člen Komisie ------------- [1] Ú. v. ES L 30, 6.2.1993, s. 1. [2] Ú. v. ES L 316, 10.12.1999, s. 45. [3] Ú. v. ES L 194, 25.7.1975, s. 39. [4] Ú. v. ES L 135, 6.6.1996, s. 32. [5] Ú. v. ES L 185, 17.7.1999, s. 1. 4 Ú. v. ES L 138, 9.6.2000, s. 7. [6] Tieto nemôžu polymerizovať a používajú sa ako plastifikátory.